
 17.12.2011
 BG
 Официален вестник на Европейския съюз
 L 335/17
 РЕГЛАМЕНТ ЗА ИЗПЪЛНЕНИЕ (ЕС) No 1321/2011 НА КОМИСИЯТА
 от 16 декември 2011 година
 за изменение на приложение I към Регламент (ЕИО) No 3030/93 на Съвета относно общите правила за внос на някои текстилни продукти с произход от трети страни
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕИО) No 3030/93 на Съвета от 12 октомври 1993 г. относно общите правила за внос на някои текстилни продукти с произход от трети страни (1), и по-специално член 19 от него,
 като има предвид, че:
 (1)
 Общите правила за внос на някои текстилни продукти с произход от трети страни следва да бъдат актуализирани, за да се вземат предвид измененията на Регламент (ЕИО) No 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (2), които също така засягат някои кодове в приложение I към Регламент (ЕИО) No 3030/93.
 (2)
 Регламент (ЕИО) No 3030/93 следва да бъде съответно изменен.
 (3)
 Мерките, предвидени в настоящия регламент, са в съответствие със становището на Комитета по текстила, създаден с член 17 от Регламент (ЕИО) No 3030/93,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕИО) No 3030/93 се изменя в съответствие с приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Регламентът се прилага от 1 януари 2012 г.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 16 декември 2011 година.
 За Комисията
 Председател
 José Manuel BARROSO
 (1) ОВ L 275, 8.11.1993 г., стр. 1.
 (2) ОВ L 256, 7.9.1987 г., стр. 1.
 ПРИЛОЖЕНИЕ
 Приложение I към Регламент (ЕИО) No 3030/93 се изменя, както следва:
 Приложение I се заменя със следното:
 „
 ПРИЛОЖЕНИЕ I
 ТЕКСТИЛНИ ПРОДУКТИ, ПОСОЧЕНИ В ЧЛЕН 1
 (1)
 1.
 Без да се засягат правилата за тълкуване на Комбинираната номенклатура, текстът на описанието на стоките се счита като имащ само индикативно значение, тъй като продуктите, обхванати от всяка категория, са определени, в рамките на настоящото приложение, от кодовете по КН. Когато пред съответния код по КН е поставен символът „ех“, продуктите, обхванати от всяка категория, се определят от обхвата на кода по КН и от този на съответното описание.
 2.
 Ако няма уточнение относно съставната материя на продуктите от категории 1—114 с произход от Китай, се приема, че тези продукти са направени изключително от вълна или фини животински косми, от памук или от синтетични или изкуствени влакна.
 3.
 Облеклата, които не могат да се определят като облекла за мъже или момчета или като облекла за жени или момичета, се класифицират към последните.
 4.
 Когато е употребен изразът „бебешко облекло“, това означава облекла до търговски размер 86 (включително).
 Категория
 Описание
 Код по КН 2012 г.
 Таблица на съответствие
 брой/kg
 g/брой
 (1)
 (2)
 (3)
 (4)
 ГРУПА I А
 1
 Памучни прежди, непригодени за продажба на дребно
 5204 11 005204 19 005205 11 005205 12 005205 13 005205 14 005205